Pirmsskola 5 gadi

**Modulis: Plaukstošas attiecības**

**Tēma: Cilvēki, kuri mums palīdz**

**Tēmas atsegums**

**Tēmas apguve strukturēta trīs nodarbībās:**

1. nodarbība - Kurš var mums palīdzēt?

2. nodarbība - Ārkārtas situācijas

3. nodarbība - Pateicības izrādīšana

**Tēmas apguves mērķi**

***Zināšanas: veidot priekštatu par to,***

* kuru profesiju pārstāvji sniedz palīdzību cilvēkiem un kā viņi to dara, kādi tikumi viņiem ir vajadzīgi;
* kur var saņemt padomu (piemēram, ģimenē, skolā un/vai citur);
* kā un kad meklēt palīdzību un ar kuriem pieaugušajiem skolā runāt, ja bērniem ir bažas par savu veselību;
* kā izteikt pateicību cilvēkiem, kuri mums palīdz;
* kā atšķirt ārkārtas situācijas no mazāk bīstamām un pilnveidot zināšanas, kā tajās rīkoties;
* kā piezvanīt glābšanas dienestiem ārkārtas situācijā un kā to darīt pareizi.

***Morālās prasmes: sekmēt šādu morālo ieradumu veidošanos bērnos:***

* izrādīt cieņu pret dažādu profesiju pārstāvjiem, kas sniedz palīdzību cilvēkiem;
* atbildīgi izvērtēt situāciju un pieņemt lēmumu, kad, kur un kā meklēt palīdzību;
* drosmīgi un prātīgi rīkoties dažādās ārkārtas situācijās;
* būt pateicīgam par palīdzību un izpaust pateicību ar vārdiem un darbiem.

**Tēmā aplūkotās vērtības un tikumi**

|  |  |  |
| --- | --- | --- |
|  | **No Pirmsskolas izglītības vadlīnijām** | **Papildus no programmas “e-TAP”** |
| **Vērtības** | Cilvēka cieņa, dzīvība, darbs | Mīlestība, rūpes, atbildība, miers |
| **Tikumi** | Gudrība, laipnība, atbildība, drosme, solidaritāte | Izpalīdzība, zinātkāre, pateicīgums, pašiniciatīva |

**Tikumu praktizēšanas iespējas:**

* regulāri rīkot pateicības pasākumus (piem., koncerts, zibakcija, videofilma, prezentācija u.c.) pirmsskolas izglītības iestādē;
* ne retāk kā reizi gadā organizēt praktiskās nodarbības - ugunsdrošības trauksmes simulācijas mācības pirmsskolas izglītības iestādē; <https://www.vugd.gov.lv/lv/riciba-ugunsgreka-gadijuma-skola-vai-pirmsskolas-izglitibas-iestade>
* rīkot mācību ekskursijas uz dažādiem dienestiem / tikšanās ar dažādu profesiju pārstāvjiem, kuri saistīti ar cilvēku glābšanu.